b'\n_START_ARTICLE_\nRzeczpospolita\n_START_PARAGRAPH_\nIsang tradisyonal na pantukoy sa Polonya ang salitang Rzeczpospolita (pagbigkas: [\xca\x90\xc9\x9bt\xcd\xa1\xca\x82p\xc9\x94s\xcb\x88p\xc9\x94l\xca\xb2ita]). Nagmula ito sa dalawang salita: rzecz (bagay) at pospolita (karaniwan), kaya ang literal na kahulugan ng salita ay "karaniwang bagay". Isa itong kalko ng Latin na res publica, na may magkaparehong kahulugan, at ang batayan ng salitang republika, na ang karaniwang salin ng "Rzeczpospolita" sa modernong Polako. Sa Tagalog, maaari itong ilapat sa salitang komonwelt, na ang pinakamalapit ding salin sa Ingles._NEWLINE_Gayunpaman, ginagamit lamang ang "Rzeczpospolita" sa modernong Polako para tumukoy sa estadong Polako: ang opisyal na pangalan ng Polonya, halimbawa, ay "Rzeczpospolita Polska". Ginagamit ang salitang "republika" para sa ibang mga estadong may pamahalaang republikano.\n_START_SECTION_\nPinagmulan\n_START_PARAGRAPH_\nUnang lumitaw ang salitang "Rzeczpospolita" sa Polonya noong simula ng ika-16 siglo. Una itong nangahulugan bilang estado o ang kalagayan ng pagkakapantay-pantay: isang kilalang paggamit ng salita na umaayon sa kahulugang ito ay ang isang pagbanggit mula kay Jan Zamoyski sa kahalagahan ng edukasyon:_NEWLINE_Polish: Takie b\xc4\x99d\xc4\x85 Rzeczypospolite, jakie ich m\xc5\x82odzie\xc5\xbcy chowanie._NEWLINE__NEWLINE_Iyan ang magiging mga Komonwelt, ang paglaki ng kanilang kabataan._NEWLINE_\xe2\x80\x94Jan Zamoyski,\xc2\xa0Batas sa Pagkakatatag ng Akademya ng Zamo\xc5\x9b\xc4\x87; 1600'